ai4bharat/Pralekha huggingface dataset:
صحت اور خاندانی بہبود کی وزارت
’’آیئے اسے 2020 تک ختم کردیں‘‘: ڈاکٹر ہرش وردھن نے دلی سے اپیل کی وہ سال کے آخر تک کووڈ کے پھیلنے کو روکنے کے لئے وزیراعظم کے جن آندولن کو کامیابی کے ساتھ نافذ کریں
چھ اضلاع میں پازیٹیو پائے جانے والے افراد کی شرح میں اضافہ باعث تشویش
انہوں نے آئی ایل آئی / ایس اے آر آئی علامات پائے جانے کی صورت میں تمام آر اے ٹی نیگیٹیو افراد کی لازمی ٹسٹنگ پر زور دیا
نئی دہلی، 5 نومبر 2020، صحت اور خاندانی بہبود کے مرکزی وزیر ڈاکٹر ہرش وردھن نے آج دلی کے سینئر افسروں ،میئرس،میونسپل کمشنروں اور ضلع مجسٹریٹوں کی موجودگی میں دلی کے لیفٹننٹ گورنر جناب انل بیجل اور دلی کے وزیر صحت جناب ستیندر کمار جین سے بات چیت کی۔
تمام شہریوں کو ماسک پہننے، فزیکل ڈسٹنسنگ اور ہاتھ دھونے کے فائدوں سے واقف کرانے کے لئے جن آندولن شروع کرنے پر وزیراعظم جناب نریندر مودی کی تعریف کرتے ہوئے ڈاکٹر ہرش وردھن نے بتایا کہ حکومت کے نظریئے نے ملک میں کووڈ کو بحران کو موثر طریقے سے روکنے میں مدد کی ہے۔دلی میں کووڈ کی صورتحال کا موازنہ ملک کی صورتحال سے کرتے ہوئے ڈاکٹر ہرش وردھن نے کہا ’’ اس وقت بھارت میں صحت یاب کی شرح 92 فیصد سے زیادہ ہے جبکہ دلی میں یہ 89 فیصد ہے۔ ملکی سطح پر اموات کی شرح 1.49 فیصد ہے جبکہ دلی میں 1.71 فیصد ہے‘‘۔
ڈاکٹر ہرش وردھن نے دلی کے خصوصی طور پر شمالی، وسطی، شمال مشرقی، مشرقی، شمال مغربی اور جنوب مشرقی اضلاع میں پازیٹیو پائے جانے والے افراد کی تعداد میں اضافے پر تشویش کا اظہار کیا۔ انہوں نے کہا کہ غلط نیگیٹیو نتائج سے کووڈ۔ 19 سے متاثرہ افراد میں لاپروائی کا رجحان پیدا ہوجاتا ہے اس لئے تمام آر اے ٹی نیگیٹیو افراد نے اگر بعد میں آئی ایل آئی / ایس اے آر آئی کی علامات پیدا ہوجائیں تو ان کی جانچ ضروری ہے۔
امراض پر قابو پانے کے قومی مرکز  کے ڈائرکٹر ڈاکٹر سجیت سنگھ نے تمام موجود افراد کو دلی کے مختلف اضلاع میں کووڈ کی صورتحال سے واقف کرایا۔ انہوں نے دلی کے مختلف اسپتالوں میں کووڈ سے ہونے والی اموات کا تجزیہ بھی پیش کیا۔
جناب انل بیجل نے بتایا کہ ماہرین نے دلی انتظامیہ کو تہواروں اور بین ریاستی ٹرانسپورٹ کی وجہ سے کووڈ۔ 19 کے ابھا ر کے بارے میں پہلے ہی تنبیہ کردی تھی۔ انہوں نے اس امید کا اظہار کیا کہ آئی ای سی کی مہم کووڈ۔ 19 کے بارے میں عوامی رویہ میں تبدیلی لانے میں کامیاب ہوگی۔
جناب ستیندر جین نے مرکز سے درخواست کی کہ ایمس نئی دلی اور دیگر مرکزی اسپتالوں میں موجودہ صلاحیت میں اضافے کے لئے آئی سی یو بستروں کی تعداد بڑھائی جائے ۔
مرکزی ہیلتھ سکریٹری جناب راجیش بھوشن نے دلی انتظامیہ سے درخواست کی کہ وہ سخت دیکھ بھال کی ضرورت والے مریضوں کو دھولا کنواں میں ڈیفنس میڈیکل ہاسپٹل فیسی لیٹی میں منتقل کریں جہاں پر 125 آئی سی یو بستروں کا انتظام ہے۔
دلی کے چیف سکریٹری جناب وجے کمار دیو نے اپنے دفتر سے ورچوول طریقے سے میٹنگ میں شرکت کی۔ میٹنگ میں ایڈیشنل سکریٹری  محترمہ آرتی آہوجہ اور وزارت کے دیگر سینئر افسران بھی موجود تھے۔
۔۔۔۔۔۔۔۔۔۔۔
م ن۔ا گ۔ن ا۔
(U- 6983
یو پی ایس سی
یو پی ایس سی نے جنوری 2022 میں بھرتی کے نتائج کو حتمی شکل دی
یونین پبلک سروس کمیشن نے ماہ جنوری 2022 میں درج ذیل بھرتی کے نتائج کو حتمی شکل دی ہے۔ جن امیدواروں کی سفارش کی گئی ہے ان کو انفرادی طور پر بذریعہ ڈاک مطلع کیا گیا ہے۔
Click here to see the link
۔۔۔۔۔۔۔۔۔۔۔
ش ح۔ا گ ۔ن ا۔
U-1763
(Visitor Counter : 87
ارضیاتی سائنس کی وزارت
مرکزی وزیر ڈاکٹر جتندر سنگھ نے حکام سے جموں –کشمیر میں سڑک قومی شاہراہ پروجیکٹوں میں تیزی لانے کو کہا
نئی دہلی:13؍مارچ2022:
کھیلانی –گوہاسڑک قومی شاہراہ-244 کا کام ڈبل شفٹ میں کیا جائےگا، تاکہ وباء کی وجہ سے ہوئی تاخیر کی تلافی کی جاسکے اور اس بات کو یقینی بنایا جاسکے کہ مکمل پروجیکٹ جزوی طورسے اِس سال کے اندر اور جزوی طور سے اگلے سال تک پورا ہوجائے۔
مرکزی وزیر اور ممبرپارلیمنٹ اُدھم پور-کٹھوعہ –ڈوڈا لوک سبھا حلقہ ڈاکٹر جتندر سنگھ نے آج یہاں جموں و کشمیر میں متعدد این ایچ آئی ڈی سی ایل پروجیکٹوں کی صورتحال کے بارے میں این ایچ آئی ڈی سی ایل کے منیجنگ ڈائریکٹر چنچل کمار سے بریفنگ اور اَپ ڈیٹ حاصل کرنے کے بعد یہ خلاصہ کیا۔
چنچل کمار نے کہا کہ وزیر محترم نے جموں و کشمیر دونوں خطوں میں چل رہے این ایچ آئی ڈی سی ایل پروجیکٹوں میں سے ہر ایک کے بارے میں بہت باریکی سے تفصیل طلب کی اور ہر پہلو پر غورو وخوض کرنے میں تقریباً ڈیڑھ گھنٹے کا وقت صرف کیا۔ انہوں نے کہا کہ وزیر محترم چاہتے ہیں کہ پروجیکٹوں میں تیزی لانے کی کوشش کی جانی چاہئے، تاکہ کووڈ کی وجہ سے ہوائی تاخیر کی تلافی کی جاسکے۔
جہاں تک کھیلانی-گوہا پروجیکٹ کا تعلق ہے، ڈاکٹر جتندر سنگھ کا پختہ خیال ہے کہ پروجیکٹ کی اہمیت کو دیکھتے ہوئے دو پالی میں کام کیا جانا چاہئے۔ چنانچہ چنچل کمار نے وزیر موصوف کو یقین دہانی کرائی کہ وہ فوری ضروری احکامات جاری کریں گے اور تعمیراتی ایجنسیوں اور متعلقہ ٹھیکے داروں سے اس سلسلے میں زیادہ سے زیادہ تعاون حاصل کرنے کی کوشش کریں گے۔
گوہا –کھیلانی-کھنہ بل قومی شاہراہ این ایچ -244 چینانی-سُدھ مہادیو –کھیلانی –چٹرو-کھنہ بل کو جوڑنے والی شاہراہ آمدو رفت کا امتبادل راستہ فراہم کرے گی، جس سے نہ صرف سفر اور خرچ میں آسانی پیدا ہوگی، بلکہ تحفظ کے نقطہ نظر سے بھی یہ اہم ہوگا۔ وباء کے بعد طے شدہ وقت کی حد کے مطابق گوہا –کھیلانی شاہراہ کا پہلا مرحلہ اس سال دسمبر تک پورا ہونے کی امید ہے، جبکہ کشتوار ضلع میں چٹرو تک کے آگے کے حصے کے فروری 2023ء تک مکمل ہونے کا امکان ہے۔
اس دوران این ایچ -244کے چینانی –سُدھ مہادیو روڈ ڈویژن کو دو لین کا بنانے کا کام ایک بڑے پل کو چھوڑ کر اِس سال مارچ تک پورا ہونے کی امید ہے۔کھیلانی –کھنہ بل سیکشن پر دو سمتی سُرنگ کی بھی تعمیر کی گئی ہے اور اِس سال اکتوبر تک 76.49کروڑ کی لاگت سے اس کے مکمل ہوجانے کی امید ہے۔ جموں ضلع کے پروجیکٹوں کے بارے میں این ایچ آئی ڈی سی ایل کے منیجنگ ڈائریکٹر نے وزیر موصوف کو نیشنل ہائی وے 144-اے کے جموں –اخنور سیکشن کے چار لین ہونے کے بارے میں پیش رفت سے مطلع کیا۔
وادی کشمیر میں اہم این ایچ آئی ڈی سی ایل پروجیکٹ ، جن کے بارے میں وزیر محترم کو معلومات فراہم کی گئی، ان میں زوجی -لا دو سمتی سُرنگ ، زیڈ-موڑ سُرنگ ، این ایچ -701 اے کے بارہمولہ-گلمرگ سیکشن کی جدیدکاری ، این ایچ -244 اور این ایچ -44کو جوڑنے والے نئے دو لین اننت ناگ بائی پاس کی تعمیر شامل ہے۔
زراعت اور کاشتکاروں کی فلاح و بہبود کی وزارت
زرعی مصنوعات کے لئے ’پین انڈیا‘ مارکیٹ کا قیام
نئیدہلی03 جولائی ۔زراعت اور کسانو ں کی فلاح وبہبود کے مرکزی وزیر جناب نریندر سنگھ تومر نے کل لوک سبھا میں ایک سوال کے تحریری جواب میں بتایا کہ حکومت نے 14 اپریل 2016 کو نیشنل ایگری کلچر مارکیٹ  اسکیم کی شروعات کی تھی،اس کا مقصد آن لائن شفاف مقابلہ جاتی نیلامی نظام قائم کرنا تھاتاکہ کسانوں کو ان کی مصنوعات کی منافع بخش قیمت مل سکے ۔اب تک 16 ریاستوں اور مرکز کے زیر انتظام دو علاقوں کی 585 باضابطہتھوک منڈیاں ای – نیم پلیٹ فارم کے ساتھ مربوط ہوچکی ہیں ۔اس اسکیم کے تحت 25 جون 2019 تک 16447924 کسان اس اسکیم میں اندراج کراچکے ہیں۔ 25 جون 2019 تک ای –نیم پلیٹ فارم پر کل ملاکر 70784.23 کروڑروپے کی مالیت کے 25792311.76 میٹرک ٹن مصنوعات کا لین دین درج کرایا جاچکا تھا۔
حالانکہ ابتدا میں کچھ منڈیوں کے تاجروںکی طرف سے اس کی کچھ مخالفت بھی ہوئی تاہم مقامی اے پی ایم سی حکام نے مختلف اقدامات کے ذریعہ ای – نیم کو فروغ دیا ہے ۔ ان اقدامات میں آگہی پیدا کرنے ، تربیت اور ساجھیداروںکو اس بات پر راغب کرنے کے اقدامات شامل ہیں کہ وہ ای –نیم پر موثر طورپر عمل درآمد کے ذریعہ تاجروں کے مسائل پر توجہ دیں ۔
بھارت کے موسمیات کے محکمے کی طویل مدتی پیش گوئی کے تحت جو کہ 31 مئی 2019 کو جاری کی گئی تھی ۔ سال 2019 کے لئے پورے ملک میں جنوب مغربی مانسون کا موسم  معمول کے مطابق ہونے کی امید ہے ۔ 
حکومت ای –نیم پلیٹ فارم کے ذریعہ بین ریاستی تجارت اور منڈی سے منڈی کے درمیان تجارت کو فروغ دے رہی ہے ۔ ریاستوںکو ہدایت دی گئی ہے کہ وہ مصنوعات کے معیار کی مناسب جانچ ، ای –تجارت اور ادائیگی کی آن لائن سہولت کے لئے ای – نیم منڈیوں کی سہولتوں کے معیار کا تجزیہ کرکے اسے مستحکم بنائیں ۔ لین دین اور ای –تجارت میں آسانی پیدا کرنے کے لئے موبائل ایپلی کیشن کو بھی مضبوط بنایا گیاہے۔مختلف سطحوں پر میٹنگوں اور ای- نیم منڈیوں کے افسران کے دوروں کے ذریعہ معاملات کا قریب سے جائزہ لیا جارہا ہے ۔مرکزی حکومت متعلقہ ہارڈ وئیر کے لئے مفت سافٹ وئیر اور امداد فراہم کررہی ہے ۔ جس میں معیار کا تجزیہ کرنے سے متعلق آلات اور صفائی ، گریڈنگ ، چھان پھٹک اور پیکنج کے لئے بنیادی ڈھانچے کی تشکیل جیسے اقدامات شامل ہیں۔اس اسکیم کے تحت کسانوں ، تاجروں اور دیگر ساجھیداروں کے لئے تربیت اور آگہی کے مختلف پروگرام چلائے جارہے ہیں تاکہ ای – نیم پر کامیاب عمل درآمد ہوسکے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2773
(Visitor Counter : 34
قانون اور انصاف کی وزارت
ہائی کورٹس میں علاقائی زبانوں کا استعمال
ہندوستان کے آئین کی دفعہ 348 میں کہا گیا ہے کہ سپریم کورٹ اور ہر ہائی کورٹ میں تمام کارروائی انگریزی زبان میں ہوگی۔ آئین کی دفعہ 348 کی شق  کہتی ہے کہ شق  کی ذیلی شق  میں کچھ بھی ہونے کے باوجود، کسی ریاست کا گورنر، صدر کی سابقہ رضامندی سے، ہندی زبان کے استعمال یا ریاست کے کسی سرکاری مقاصد کے لیے استعمال ہونے والی کوئی دوسری زبان، ہائی کورٹ کی کارروائی میں جس کی اس ریاست میں پرنسپل سیٹ ہو، کی اجازت دے سکتا ہے۔
کابینہ کمیٹی کے فیصلہ مورخہ 21مئی1965 میں کہا گیا ہے کہ ہائی کورٹ میں انگریزی کے علاوہ کسی دوسری زبان کے استعمال سے متعلق کسی بھی تجویز پر معزز چیف جسٹس آف انڈیا کی رضامندی حاصل کی جائے گی۔
راجستھان کی ہائی کورٹ کی کارروائی میں ہندی کے استعمال کی اجازت 1950 میں آئین کے دفعہ 348 کی شق  کے تحت دی گئی تھی۔ کابینہ کمیٹی کے مورخہ 21مئی1965 کے فیصلے کے بعد، جیسا کہ اوپر بتایا گیا ہے، ہائی کورٹ میں ہندی کے استعمال کی اجازت دی گئی۔ چیف جسٹس آف انڈیا کی مشاورت سے اتر پردیش ، مدھیہ پردیش  اور بہار  میں عدالتوں میں ہندی کے استعمال کی اجازت دی گئی ۔
حکومت ہند کو بالترتیب تمل ناڈو، گجرات، چھتیس گڑھ، مغربی بنگال اور کرناٹک کی حکومت سے مدراس ہائی کورٹ، گجرات ہائی کورٹ، چھتیس گڑھ ہائی کورٹ، کلکتہ ہائی کورٹ اور کرناٹک ہائی کورٹ کی کارروائیوں میں تمل، گجراتی، ہندی، بنگالی اور کنڑ زبان کے استعمال کی اجازت دینے کے لیے تجاویز موصول ہوئی تھیں۔ ان تجاویز پر چیف جسٹس آف انڈیا سے مشورہ طلب کیا گیا تھا اور بتایا گیا تھا کہ سپریم کورٹ کی فل کورٹ نے مناسب غور و خوض کے بعد ان تجاویز کو قبول نہ کرنے کا فیصلہ کیا ہے۔
حکومت تمل ناڈو کی ایک اور درخواست کی بنیاد پر، حکومت نے، چیف جسٹس آف انڈیا سے درخواست کی کہ وہ اس سلسلے میں پہلے کے فیصلوں پر نظرثانی کریں اور سپریم کورٹ آف انڈیا کی رضامندی سے آگاہ کریں۔ چیف جسٹس آف انڈیا نے بتایا کہ فل کورٹ نے وسیع غور و خوض کے بعد اس تجویز کو منظور نہ کرنے کا فیصلہ کیا گیا ہےاوریہ کہ معزز عدالت کے سابقہ فیصلوں کو برقرار رکھا ہے۔
وزارت قانون و انصاف کے زیراہتمام بار کونسل آف انڈیا نے 'بھارتیہ بھاشا سمیتی' تشکیل دی ہے جس کی صدارت سابق چیف جسٹس آف انڈیا، عزت مآب مسٹر جسٹس ایس اے بوبڈے کر رہے ہیں۔ یہ کمیٹی قانونی مواد کو علاقائی زبانوں میں ترجمہ کرنے کے مقصد سے تمام ہندوستانی زبانوں کے قریب ایک کامن کور وکابولری تیار کر رہی ہے۔
یہ معلومات قانون اور انصاف کے مرکزی وزیر جناب کرن رجیجو نے آج لوک سبھا میں ایک تحریری جواب میں فراہم کیں۔
وزارت دفاع
انڈومان اور نکوبار کمان نے 17،18اور 19 نومبر 2020 کو پورٹ بلیئر میں مشق کی
انڈومان اور نکوبار جزائر پر کامبیٹ فری فال ایکسرسائز
نئی دہلی،20 نومبر2020/ انڈومان اور نکو بار کمانڈ  میں مسلسل کوششوں کے تحت جنگی مشق کا انعقاد کیا۔ اس دوران ہندستانی بحریہ میرین کمانڈو  کی جنگی مشق میں 17 اور 18 نومبر 2020 کو انڈومان اور نکوبار جزائر کے تمام فضائی علاقوں میں کامبیٹ فری فال  کی اعلی مشق کا مظاہرہ کیا گیا ۔اس مشق سے جوانوں کے فضا میں چھلانگ لگانے کے صلاحیت میں اضافہ ہوا ہے، جو اپنے مقصد کی جانب دس ہزار فٹ کی بلندی سے چھلانگ لگاسکتے ہیں، اور کچھ دور تک ہوا میں تیرنے کے بعد پیراشوٹ کھول کر جوان اپنے نشانے کی طرف آگے بڑھے۔
سی ایف ایف مشق نے ملک کے موجودہ سلامتی حالات کے تحت ایک اصلی ٹیکٹیکل سیٹنگ نظام کا مظاہرہ کرتاہے۔ سی ایس ایف جب جزائر پر سی ایف ایف پیراشوٹ پر ہندستانی بحریہ کے اسٹینڈنگ آپریٹنگ پروسیسجر  کو پھر سے مان لیا گیاہے۔اس مشق میں این اے آر سی او ایس اور اے ایم سی کے خصوصی تربیت یافتہ جوان شامل ہوئے۔
م ن۔ ش ت۔ج
Uno-7424
(Visitor Counter : 101
سٹرک ٹرانسپورٹ اور شاہراہوں کی وزارت
کرناٹک میں قومی شاہراہ ۔ ۔275 کے 10 لین والے بنگلورو ۔ نداگھٹا۔ میسور سیکشن کے 117 کلو میٹر طویل حصہ کا کام اکتوبر 2022 تک مکمل ہوجائے گا
نئی دہلی، 28 مارچ 2022:
کرناٹک میں قومی شاہراہ ۔275 کا بنگلورو ۔ ندا گھٹا۔ میسور سیکشن 10 لین کا 117 کلو میٹر طویل ایک حصہ ہے۔ اس حصہ کی تعمیر 8350 کروڑ روپئے کی لاگت سے کی جا رہی ہے۔ اس حصہ کی تعمیر کا کام تکمیل کے قریب ہے اور اکتوبر 2022 تک یہ مکمل ہو جائے گا۔ سڑک نقل و حمل اور شاہراہوں کے مرکزی وزیر جناب نتن گڈکری نے یکے بعد دیگرے ٹوئیٹ کرکے یہ اطلاع دی۔
وزیر موصوف نے کہا کہ یہ سڑک بنگلورو سے میسور تک کی مسافت کو 3 گھنٹے سے گھٹاکر صرف 75 منٹ کردے گی۔ یہ دو اہم شہروں کے درمیان رابطہ کاری میں اضافہ کرے گی اور اس علاقہ میں سیاحت اور معیشت کی رفتار کو مہمیز کرے گی۔
جناب گڈکری نے کہا کہ وزیر اعظم جناب نریندر مودی کی فعال قیادت میں بڑی ذمہ داری کے ساتھ بنیادی ڈھانچہ سے متعلق ایسے متعدد پروجیکٹوں کا اعلان کیا گیا ہے۔ محترم وزیر نے آگے کہا کہ ان پروجیکٹوں کو بدعنوانی سے مبرا، شفاف اور معینہ مدت کے اندر مکمل کرنے کو لے کر ہمارا عزم غیر متزلزل ہے۔
اس جدید پروجیکٹ میں 8 کلو میٹر طویل سطح زمین سے بلند گلیارا، 9 اہم پل، 42 چھوٹے پل، 64 انڈرپاس ، 11 اووَر پاس، 4 آر او بی اور 5 بائی پاس جیسے متعدد ڈھانچے ہیں۔ ان سے ٹریفک جام سے راحت ملے گی اور آلودگی بھی کافی حد تک کم ہو جائے گی۔
محنت اور روزگار کی وزارت
مئی، 2023 کے مہینہ میں ای ایس آئی اسکیم کے تحت 20.23 لاکھ نئے ملازم جوڑے گئے
پچیس سال کی عمر تک کے 9.40 لاکھ نوجوان ملازم نئے رجسٹریشن میں شامل ہوئے
مئی، 2023 میں ای ایس آئی اسکیم کے تحت تقریباً 24886 اداروں کو رجسٹر کیا گیا
مئی، 2023 میں 71 ٹرانس جینڈر ملازمین کو ای ایس آئی اسکیم کا فائدہ پہنچایا گیا
ای ایس آئی سی  کے ابتدائی تنخواہ سے متعلق اعداد و شمار کے مطابق، مئی 2023 کے مہینہ میں 20.23 لاکھ نئے ملازمین جوڑے گئے ہیں۔
مئی، 2023 کے مہینہ میں تقریباً 24886 نئے اداروں کو رجسٹر کیا گیا اور ای ایس آئی سی کے سماجی تحفظ کے دائرے میں لایا گیا ہے، جس سے زیادہ کوریج کو یقینی بنایا جاتا ہے۔
اعداد و شمار یہ بھی بتاتے ہیں کہ ملک کے نوجوانوں کے لیے زیادہ نوکریاں پیدا نہیں ہوئی ہیں کیوں کہ اس مہینہ میں کل 20.23 لاکھ ملازمین میں سے، 25 سال کی عمر کے گروپ والے 9.40 لاکھ ملازمین نئے رجسٹریشن کے زیادہ سے زیادہ حصہ ہیں، جو کہ جڑنے والے کل ملازمین کا 47 فیصد ہیں۔
مئی 2023 کی تنخواہ کے اعداد و شمار کے صنفی تجزیہ کے مطابق، 3.96 لاکھ خواتین ممبران بھی اس میں شامل ہو چکی ہیں۔ اس کے علاوہ، مئی 2023 کے مہینہ میں کل 71 ٹرانس جینڈر ملازمین ای ایس آئی اسکیم کے تحت رجسٹر ہو چکے ہیں۔ یہ دکھاتا ہے کہ ای ایس آئی سی سماج کے سبھی طبقوں کو فائدہ فراہم کرنے کے لیے وقف ہے۔
تنخواہ سے متعلق یہ اعداد و شمار عارضی ہیں، کیوں کہ اعداد و شمار میں تبدیلی لگاتار جاری رہتی ہے۔
ماحولیات، جنگلات اور موسمیاتی تبدیلی کی وزارت
دریاؤں کے تحفظ کے لیے تفصیلی پروجیکٹ رپورٹس 
ماحولیات، جنگلات اور موسمیاتی تبدیلی کی وزارت نے 13 بڑے دریاؤں یعنی ستلج، بیاس، راوی، چناب، جہلم، لونی، جمنا، مہانادی، برہم پترا، نرمدا، گوداوری، کرشنا اور کاویری کی بحالی کے لیے مارچ، 2022 میں جنگلاتی مداخلت کے ذریعے انڈین کونسل آف فاریسٹری ریسرچ اینڈ ایجوکیشن، دہرادون ذریعے تیار کردہ تفصیلی پروجیکٹ رپورٹس جاری کی ہیں۔ پروگرام کی مداخلتوں میں درخت لگانے، کیچمنٹ ایریا میں مٹی اور نمی کے تحفظ کے کام اور گرین کور اور کاربن سنک کو بڑھانے، گاد کے بوجھ اور سیلاب کو کم کرنا اور زمینی پانی کے ریچارج وغیرہ کو بڑھانا کے لیے دریا کے محاذ کی ترقی شامل ہے۔
یہ معلومات ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج لوک سبھا میں ایک تحریری جواب میں دی۔
ڈی پی آر کے مطابق ٹریٹمنٹ کے علاقے کی دریا وار تفصیلات ضمیمہ میں دی گئی ہیں۔
|
|
نمبر شمار
|
|
دریا
|
|
ٹریٹمنٹ ایریا
|
|
1
|
|
جہلم
|
|
80.85
|
|
2
|
|
چناب
|
|
91.07
|
|
3
|
|
راوی
|
|
88.23
|
|
4
|
|
بیاس
|
|
243.20
|
|
5
|
|
ستلج
|
|
312.00
|
|
6
|
|
یمنا
|
|
5,229.82
|
|
7
|
|
برہم پتر
|
|
592.60
|
|
8
|
|
لونی
|
|
702.25
|
|
9
|
|
نرمدا
|
|
800.30
|
|
10
|
|
گوداوری
|
|
849.23
|
|
11
|
|
مہانندی
|
|
1,460.00
|
|
12
|
|
کرشنا
|
|
2,315.44
|
|
13
|
|
کاویری
|
|
1,867.96
ش ح۔ ش ت۔ج
Uno-8884
(Visitor Counter : 72
نائب صدر جمہوریہ ہند کا سکریٹریٹ
نائب صدر نے ہندوستانی ثقافت اور وراثت کی حفاظت کرنے کی ضرورت پر زور دیا
جناب نائیڈو نے عقیدت مندوں کو درشن کرنے میں سہولت فراہم کرنے کے لیے تیرومالاتروپتی دیوستھانم کی کوششوں کی تعریف کی
نائب صدر نے تیرومالا مندر کا دورہ کیا، بھگوان وینکٹیشور کی پوجا ارچنا کی
نائب صدر جمہوریہ جناب ایم وینکیا نائیڈو نے اپنی فیملی کے ممبران کے ساتھ آج آندھرا پردیش کے تروپتی میں واقع تیرومالاتروپتی دیوستھانم کا دورہ کیا اور بھگوان وینکٹیشور کی پوجا ارچنا کی۔
پوجا کے بعد میڈیا سے بات کرتے ہوئے جناب نائیڈو نے مندر کا دورہ کرنے پر خوشی کا اظہار کیا اور کہا کہ انہوں نے ملک میں امن اور عوام کی خوش حالی کے لیے دعا کی۔ اس بات کا ذکر کرتے ہوئے کہ روحانیت کچھ اور نہیں بلکہ خدمت کرنے کا جذبہ ہے، انہوں نے کہا کہ بھگوان وینکٹیشور کا درشن کرنے سے انہیں عوام کی مزید خدمت کرنے کا جذبہ حاصل ہوتا ہے۔
جناب نائیڈو نے مزید کہا کہ ہندوستانی ثقافت اور وراثت میں اتحاد، امن اور سماجی ہم آہنگی کی ہمہ گیر اقدار موجود ہیں اور ہر شخص کو ان کی حفاظت کرنے کی پوری کوشش کرنی چاہیے۔ اس موقع پر، نائب صدر نے عقیدت مندوں کو درشن کرنے میں سہولت فراہم کرنے کے لیے مندر کے اہلکاروں کی تعریف کی۔
کوئلے کی وزارت
تجارتی نیلامی کے تحت 49 کوئلے کی کانوں کے لئے مختص حکم نامہ جاری کیا گیا
جون 2020 میں تجاری کوئلے کی کانوں کی نیلامی کے آغاز سے مضمر / مختص حکم نامے 49 کوئلے کی کانوں کے لئے جاری کئے گئے ہیں۔ ریاست وار تفصیلات حسب ذیل ہیں:
|
|
نمبر شمار
|
|
ریاست
|
|
جاری شدہ مضمر/ مختص حکم ناموں کی تعداد
|
|
1
|
|
آسام
|
|
2
|
|
2
|
|
چھتیس گڑھ
|
|
7
|
|
3
|
|
جھارکھنڈ
|
|
12
|
|
4
|
|
مدھیہ پردیش
|
|
13
|
|
5
|
|
مہاراشٹر
|
|
5
|
|
6
|
|
اڈیشہ
|
|
9
|
|
7
|
|
مغربی بنگال
|
|
1
|
|
|
|
میزان
|
|
49
آغاز کے بعد سے تجارتی کانکنی اسکیم کے تحت مختص کردہ 49 کوئلے کے بلاکوں سے ریاست وار چوٹی کی درجہ بندی کی صلاحیت کی تفصیلات حسب ذیل ہیں :
|
|
تجارتی کانکنی کے تحت گزشتہ پانچ سالوں میں مختص 49 کوئلے کے بلاکوں کا ریاست وار پی آر سی 
|
|
نمبر شمار
|
|
ریاست
|
|
ایم ٹی پی اے میں پی آر سی
|
|
1
|
|
آسام
|
|
0.024
|
|
2
|
|
چھتیس گڑھ
|
|
12.2
|
|
3
|
|
جھارکھنڈ
|
|
24.88
|
|
4
|
|
مدھیہ پردیش
|
|
11.85
|
|
5
|
|
مہاراشٹر
|
|
3.72
|
|
6
|
|
اڈیشہ
|
|
35.63
|
|
7
|
|
مغربی بنگال
|
|
1.89
|
|
نوٹ: 12 کانو ں کی پی آر سی کو شامل نہیں کیا گیا ہے اس لیے کی کہ یہ جزئی طور پر دریافت شدہ ہیں
گزشتہ پانچ سالوں میں تجارتی کانکنی کے تحت مذکورہ بالا 49 کوئلے کی کانوں کے ذریعہ پیدا کردہ سالانہ آمدنی کی ریاست وار تفصیلات حسب ذیل ہیں:
|
|
نمبر شمار
|
|
ریاست
|
|
فروری 2023 تک رویلٹی اور ٹیکس کوچھوڑ کر پیدا شدہ آمدنی 
|
|
1
|
|
آسام
|
|
0.184
|
|
2
|
|
چھتیس گڑھ
|
|
473.55
|
|
3
|
|
جھارکھنڈ
|
|
73.58
|
|
4
|
|
مدھیہ پردیش
|
|
242.73
|
|
5
|
|
مہاراشٹر
|
|
53.64
|
|
6
|
|
اڈیشہ
|
|
273.07
|
|
7
|
|
مغربی بنگال
|
|
43.6
|
|
کل
|
|
|
|
1160.354
توانائی کی طلب میں اضافے کی وجہ سے بجلی کی وزارت نے بموجب خط مورخہ 9 جنوری 2023 مرکزی کانوں ریاستی جینکوس اور آزاد بجلی کے پلانٹس کو ہدایت دی کہ وہ ضروری کارروائی کریں اور وزن سے 6 فیصد شرح پر آمیزش کے لئے شفاف مقابلہ جاتی خریداری کے ذریعہ فوری طور پر کوئلے کی درآمد کی منصوبہ سازی کریں تاکہ ستمبر 2023 تک ہموار آپریشن کے لئے اپنے بجلی کے پلانٹس پرکوئلے کاذخیرہ رکھیں۔
یہ معلومات کوئلے ، کانکنی اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریر ی جواب میں فراہم کیں۔
۔ ۔ ۔ ۔ ۔ ۔ ۔ ۔ ۔
(ش ح۔ اک ۔ ر ب (
U. No. : 3713
(Visitor Counter : 41
محنت اور روزگار کی وزارت
ای پی ایف او نے جنوری 2023 کے مہینے میں 14.86 لاکھ ممبروں کا اضافہ کیا
ایمپلائز پروویڈنٹ فنڈ آرگنائزیشن  کے عارضی پے رول کے اعداد و شمار میں آج اس بات پر روشنی ڈالی گئی ہے کہ ای پی ایف او نے جنوری 2023 کے مہینے میں 14.86 لاکھ ممبران کو شامل کیا ہے۔
مہینے کے دوران شامل کیے گئے 14.86 لاکھ ممبران میں سے، تقریباً 7.77 لاکھ نئے اراکین پہلی بار ای پی ایف او کے دائرہ کار میں آئے ہیں۔ نئے شامل ہونے والے اراکین میں، سب سے زیادہ اندراج 18 سے 21 سال کی عمر کے گروپ میں 2.26 لاکھ ممبروں کے ساتھ رجسٹرڈ ہے، اس کے بعد 22 سے 25 سال کی عمر کے گروپ میں 2.06 لاکھ ممبران ہیں۔ 18 سے 25 سال کی عمر کے گروپس مہینے کے دوران کل نئے ممبروں کا 55.52 فیصد بنتے ہیں۔ اس سے ظاہر ہوتا ہے کہ ممبران کی اکثریت ملک کے منظم شعبے کی افرادی قوت میں پہلی بار ملازمت کے متلاشی ہیں۔
جنوری، 2023 کے مہینے کے لیے صرف 3.54 لاکھ ممبران ای پی ایف او سے باہر نکلے ہیں۔ یہ پچھلے چار مہینوں میں سب سے کم اخراج ہے۔
اعداد و شمار یہ بھی بتاتے ہیں کہ تقریباً 10.62 لاکھ ممبران نے ای پی ایف او کی رکنیت میں دوبارہ شمولیت اختیار کی ہے۔ ان اراکین نے اپنی ملازمتیں تبدیل کیں اور ای پی ایف او کے تحت آنے والے اداروں میں دوبارہ شامل ہو گئے اور حتمی تصفیہ کے لیے درخواست دینے کے بجائے اپنی جمع شدہ رقم کو منتقل کرنے کا انتخاب کیا، اس طرح اپنے سماجی تحفظ کے تحفظ میں توسیع کی۔
پے رول کے اعداد و شمار کا صنفی تجزیہ اس بات کی عکاسی کرتا ہے کہ جنوری 2023 میں خالص خواتین ممبران کا اندراج 2.87 لاکھ تھا، جن میں سے تقریباً 1.97 لاکھ خواتین ممبران نئی شامل ہوئی ہیں۔ اس سے پتہ چلتا ہے کہ 68.61 فیصد خالص خواتین ممبران پہلی بار ای پی ایف او کے دائرے میں آئی ہیں۔
ریاست کے لحاظ سے پے رول کے اعداد و شمار اس بات پر روشنی ڈالتے ہیں کہ خالص ممبروں کے اضافے میں ماہ بہ ماہ بڑھتے ہوئے رجحان کی عکاسی کرناٹک، اتر پردیش، اڑیسہ، دہلی، ہماچل پردیش، تمل ناڈو، گجرات، دہلی وغیرہ کی ریاستوں میں ہوتی ہے۔ ان ریاستوں نے مل کر اس ماہ کے دوران 58.85 فیصد خالص ممبروں کا اضافہ کیا۔ تمام ریاستوں میں، مہاراشٹر اس مہینے کے دوران 22.73 فیصد ممبروں کا اضافہ کرکے سب سے آگے ہے اور اس کے بعد کرناٹک ریاست 10.58 فیصد کے ساتھ ہے۔
صنعت کے لحاظ سے پے رول کے اعداد و شمار کی درجہ بندی اس بات کی نشاندہی کرتی ہے کہ 'ماہر خدمات'  ماہ کے دوران کل اراکین کے اضافے کا 40.64 فیصد بنتی ہیں۔ صنعت کے لحاظ سے پچھلے مہینے کے اعداد و شمار کا موازنہ کرتے ہوئے، صنعتوں میں زیادہ اندراج دیکھے گئے ہیں، یعنی ’آٹوموبائل سروسنگ‘، ’نیشنلائزڈ بینکوں کے علاوہ دیگر بینک، ’ریسٹورنٹ‘، ’چائے کے باغات‘ وغیرہ۔
پے رول ڈیٹا عارضی ہے کیونکہ ملازمین کے ریکارڈ کو اپ ڈیٹ کرنا ایک مسلسل عمل ہے۔ اس لیے پچھلا ڈیٹا ہر ماہ اپ ڈیٹ ہوتا ہے۔ اپریل-2018 کے مہینے سے، ای پی ایف او ستمبر، 2017 کے بعد کی مدت کا احاطہ کرتے ہوئے پے رول ڈیٹا جاری کر رہا ہے۔ ماہانہ پے رول ڈیٹا میں، آدھار کی توثیق شدہ یونیورسل اکاؤنٹ نمبر  کے ذریعے پہلی بار ای پی ایف او میں شامل ہونے والے اراکین کی گنتی، ای پی ایف او کے کوریج سے باہر نکلنے والے موجودہ اراکین اور جو لوگ باہر نکلے لیکن دوبارہ ممبر کے طور پر شامل ہو رہے ہیں، ان کی تعداد ماہانہ نیٹ پے رول پر پہنچ جاتی ہے۔
ای پی ایف او ایک سماجی تحفظ کی تنظیم ہے جو ملازمین کے پروویڈنٹ فنڈز اور متفرق فراہمی ایکٹ، 1952 کے تحت آنے والے ملک کی منظم افرادی قوت کو پراویڈنٹ، پنشن اور انشورنس فنڈز کی شکل میں سماجی تحفظ کے فوائد فراہم کرنے کے لیے ذمہ دار ہے۔
صدر جمہوریہ کا سکریٹریٹ
ملاوی کے پارلیمانی وفد نے صدر جمہوریہ سے ملاقات کی
ملاوی سے ایک پارلیمانی وفد، جس کی قیادت ملاوی کی قومی اسمبلی کی اسپیکر، ریٹائرڈ عزت مآب کیتھرین گوٹانی ہارا کررہی تھیں، نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
وفد کا خیرمقدم کرتے ہوئے صدر جمہوریہ ہند نے کہا کہ ہندوستان اور ملاوی کے درمیان دیرینہ خوشگوار اور دوستانہ تعلقات ہیں اور ہمارے تعلقات میں مزید گہرائی پیدا کرنے کی بہت گنجائش ہے۔ انہوں نے کہا کہ جمہوری اقدار اور تکثیریت میں ہمارا مشترکہ یقین ہندوستان اور ملاوی کو فطری شراکت دار بناتا ہے۔
صدر جمہوریہ ہند نے نوٹ کیا کہ ہندوستان، ملاوی کے سب سے بڑے تجارتی اور نجی سرمایہ کاری کے شراکت داروں میں سے ایک رہا ہے، اور صحت اور تعلیم کے لیے ملاوی کے شہریوں کی پسندیدہ منزل بھی ہے۔ انہیں یہ جان کر خوشی ہوئی کہ ہندو ستان کا ملاوی کے ساتھ ایک مضبوط ترقیاتی شراکت داری کا پروگرام ہے اور ملاوی میں انفراسٹرکچر، صحت، آبی وسائل، صلاحیت کی تعمیر اور تعلیم جیسے شعبوں میں متعدد پروجیکٹوں کو نافذ کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-7779
(Visitor Counter : 48
ریلوے کی وزارت
ہندوستانی ریلویز میں ٹرینوں کی رفتار میں اضافہ کرتے ہوئے
نئی دہلی،6 اگست 2021: ہندوستانی ریلویز  میں ٹرینوں کی رفتار میں اضافہ کرنا ایک جاری مشق ہے۔ ٹرینوں کی تفصیلات اس بات کو مدنظر رکھتے ہوئے کی جاتی ہے کہ رولنگ اسٹاک کی امکانی اسکیم کیا ہے اور یہ بھی کہ متعلقہ سیکشن کی زیادہ سے زیادہ رفتار کتنی ہے۔ یہ اس طرح کے عناصر پر منحصر ہے کہ ٹریک کی دستیابی نیز اپ گریڈیشن، سیکشن کی ڈبلنگ، رول اسٹاک کے اپ گریڈیشن وغیرہ کی صورتحال کیا ہے۔ ہندوستانی ریلوے نے ٹرینوں کی رفتار بڑھانے کی اپنی مہم میں 2018-19 اور 2019-20 کے دوران بالترتیب 140 اور 70 ٹرین خدمات کی رفتار میں اضافہ کیا ہے۔
کووڈ-19 کی وبا کو پھیلنے سے روکنے کے لیے انڈین ریلوے نے 23 مارچ 2020 سے مسافروں کو لے جانے والی تمام باقاعدہ ٹرینیں کینسل کردی تھیں۔اس وقت ریاستی سرکاروں اور صحت کے مشیروں کی تشویش اور تجاویز کے تناظر میں صرف خصوصی ٹرینیں چلائی جارہی ہیں۔ البتہ 2020-21 کے دوران488 ٹرین خدمات کی رفتار بڑھانے کا فیصلہ کیا گیا ہے۔
ٹریک کے بنیادی ڈھانچے کی اپ گریڈیشن کا کام ٹریک کے باقاعدہ تجدید کاموں کے ذریعے اُس وقت کیا جاتا ہے جب ہندوستانی ریلوے کے مستقل وے مینوئل  میں مخصوص کردہ زمروں پر مبنی تجدید کی ضرورت پڑتی ہے۔ ٹریک کیٹرس کی یہ اپ گریڈیشن سیکشنوں کی سیکشن جاتی رفتار کو بڑھا کر 130 کلو میٹر فی گھنٹے تک لے جانا ہوتاہے۔ ریلوےکے ٹریکس کی بہتری کے لیے درج ذیل اقدامات کئے گئے یا کئے جارہے ہیں:
· 2020-21 کے دوران 4363 کلو میٹر  ٹریک رینیول کئے گئے ہیں۔ رواں برس یعنی 2021-22 کے لئے 751 کلو میٹر  ٹریکوں کی تجدید جون 2021 تک کی جاچکی ہے۔
· پریس ٹریٹسڈ کنٹریٹ سلیپر  معمول کے / چوڑے بنیاد والے سلیپر جن میں لچک کی فاسٹنگ ہوتی ہے، 60 کلو گرام یا اس سے اعلیٰ تر الٹی میٹ ٹینسائل اسٹرنتھ  ریلس، پی سی ایس سلیپروں پر پنکھے کی شکل کے لے آؤٹ ٹرن آؤٹ، گرڈر پلوں پر فولادی چینل کے سلیپر اس وقت استعمال کئے جاتے ہیں جب بنیادی ٹریکوں کی تجدید کا کام ہو رہا ہوتا ہے۔
· اسٹیل پلانٹ میں 260 میٹر/ 130 میٹر لمبے ریل کے پینلس تیار کئے جارہے ہیں جن کا مقصد ٹریک میں الومینو تھرمٹ جوڑوں کی تعداد کو کم کرنا ہے۔
· ہندوستانی ریلوے کے تمام اہم روٹس کے لیے موٹے ویب سوئچ  کی گنجائش کی منصوبہ بندی کی گئی ہے۔ ٹی ڈبلیو ایس کی گنجائش کو تیز کرنے کی غرض سے موٹے ویب کے سوئچز کی سرکاری خرید کو زونل ریلویز میں غیر مرکوز کیا گیا ہے۔
یہ اطلاع ریلویز، مواصلات اور الیکٹرانکس نیز اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں فراہم کی۔